
FERMOGENLlS 


C POE S 


QUl/O 

PORT BETAALD 



_ NOTICIERO OFICIAL Dl GOBIERIMO INSULAR __ 

AÑA 2 - No. 6 _ AUGUSTUS 1978 _ ARUBIANA PRINTS N.V. 


E LUCHA Dl ARUBA TA 
GRABA DEN HISTORIA 


KI£R 


> Smbkcvoh 


BAN CU 3oo anj/ 
Se PARACiON ! S* % 



Borchinan cu lemanan di separacion, usa durante manifestacionnan na 1948organi- 
sa pa Def. Henny Eman q.e.p.d. 

Temporada Duro 


Tabata tin un periodo duro pa e 
Arubianonan, kendenan mester a traha 
duro pa por a sostene nan famia. Tra- 
bow tabata scars y mayoria di e hende- 
nan tabata biba di agricultura, cria y 
pesca. Tambe nan tabata corta aloe, un 
di e poco productonan di Aruba cu 
tabata worde exporta y te awe ta wor- 
de exporta. 

Era glorioso 


personanan cu a bin for di exterior pa 
traha na Aruba. 

E situacion economico di Aruba a 
drecha. Como Arubianonan responsa- 
bel pa nan famia, tatanan di famia a 
cuminsa traha cas. Aruba a conoce un 
era nobo, den cual e situacion di tur 
famia a cuminsa mehora. E cantidad 
di habitantenan tambe a aumenta y mas 
estranheronan a bin traha ariba Aruba. 

Dominio di Gobiemo CentraJ ta 
permanece 


Dominio desde antano 

Prome cu Lago, un refineria Ameri- 
cano di petroleo, a establece na Aruba, 
na aña 1929, nos antepasadonan a pasa 
hopi trabao pa a sobrevivi, pero como 
Arubianonan fuerte nan a traha duro pa 
existencia di Aruba. 

Desde principio di e siglo aki e isla di 
Aruba a cuminsa sinti cu e tabata worde 
teni atras door di e gobiemo colonial 
estableci na Corsow. 

E idea pa independencia di Aruba no 
ta algo di awor, pero ta un idea cu a 
reina semper den curazon di e Arubiano- 
nan. Tabata tin hopi factoman pakiko e 
Arubianonan semper a desea di a mira 
Aruba los for di Corsow. 

E problema entre Corsow y Aruba no 
ta algo di awor, pero ta for di hopi aña. 
Aruba semper a sinti cu e isla di Corsow 
a dominele y pa e motibo aki Aruba 
mester lucha tanto asina pa defende su 
interesnan. 

Antes ni siquiera e nomber Antiyas 
Hulandes tabata conoci, pero Colonia 
Corsow. For di Corsow Aruba tabata 
worde goberna y tur desicionnan, 
chiquito y grandi, relaciona cu e isla di 
Aruba tabata worde tuma na Corsow, 
door d> e gobiemo Colonial. Cu otro 
palabra, Corsow tabata tin tur cos di 
bisa ariba tur e islanan di e Colonia 
Corsow. 


Despues di e establecimiento di Lago 
na Aruba na 1929 tur cos a cambia y 
Aruba tabaia tin trabow pa tur hende cu 
a desea esaki y hasta tabata tin hopi 


Mas y mas e Arubianonan a sigui sinti 
e dominio cu tabata bini for di Willem- 
stad, capital di Colonia Corsow. Aruba 

(Cont. riba pagina 2.J 

DEDICACION 

GRADICIMENTO 

Den e edicion aki di nos noticiero 
"ARUBA", nos ta presenta un resumen 
historico di e lucha pa libertad di e pue- 
blo Arubano. No tabata nos intencion di 
publica e historia completo di e lucha 
noble aki cu a origina mas di 50 aña 
pasa, pero mas bien e acontecimientonan 
mas importante pa nos hoben Arubano- 
nan por aprecia mas ainda e motibonan 
sano tras di nos gran lucha. 

Manera e resumen historico di e lucha 
Arubano ta trece claramente padilanti.e 
determinacion di nos pueblo na promer 
instancia pa sali for di e yuga di gobierno 
central, no ta basa ariba ningun clase di 
emocionalismo, racismo of cualquier 
otro motibonan similar manera e politi- 
conan di Hulanda, Corsow y gobierno 
central kier purba di inculca den henter 
pueblo di Antillas, pero unicamente 
ariba motibonan sano cu tin di haber cu 
economia y derechonan humano funda- 
mental. Al fin y al cabo, despuesdi ana- 
lisa henter e asunto di e lucha di Aruba, 
ta surgi e pregunta cardinal inevitable cu 
ta lo siguiente: "Ta ken mester bay de- 
termina e futuro estructura estatal di 
Aruba?" E pueblo y e gobierno Hulan- 
des? Of e pueblonan y e gobiernonan di 
e islanan di Corsow, Bonaire y Islanan 
Ariba? Gobierno central quisas? Of e 
pueblo y gobierno di Aruba? Pa esun cu 
tin amor pa su isla natal e contesta ta 

Manera ta relata den e resumen his- 
torico, hopi obstaculonan a worde tira 
den nos caminda pa libertad door di 
practicamente tur instancianan politi- 
co tanto na Hulanda como na Antillas 
mcs. Pero manera historia di Aruba ta 
demostra tambe, ningun momento esaki- 
nan a descurasha e pueblo Arubano 
kende awendia mas cu nunca antes ta 
determina pa sigui lucha pa su libertad. 

Considerando e gran labor cu a wor- 
de realisa den pasado y den tempo mo- 
derno pa e causa di Aruba, e edicion aki 
ta bay dedica na tur e gran luchador di 
tanto den pasado como esunnan di awen- 
dia kendenan semper a para firme den 
brecha pa e derechonan di Aruba. 

Pa medio di esaki e Servicio Informa- 
tivo di Gobierno Insular ta gradeci Sres. 
Godfried Eman y Benito Giel kendenan 
a suminlstra nos departamento cu un 
abundancia di informacion y fotonan pa 
por a haci poslble e publicacion di e edi- 
cion aki dedica na e lucha incansabledi e 
pueblodi Aruba. 


(cont. di pagina h) 

tabata completamente goberna door di 
Colonia Corsow y pa exagera cu esaki 
por sona, hasta pa a cumpra un potlood 
na Aruba ordo mester a bin for di Cor- 
sow pa hasi esaki. 

Sr. Henny Eman, Prome Luchador 
pa Iibertad 

Despues cu Lago a establece su mes 
aki na Aruba, e situacion economico a 
mehora enormemente y a consecuencia 
di esaki e politiconan Arubano di e 
tempo ey a cuminsa bira mas conciente 
di e importancia economico di nan isla. 

Ariba 7 di Augustus 1887 a nace na 
Aruba e promer luchador pa e causa di 
Aruba, señor Jan Hendrik Albert Eman, 
mehorconoci como “Henny”. 

Despues cu ela termina su lagere 
school na Aruba, ela sigui su estudionan 
na Corsow. 

Siguiendo e pasonan di su defunto 
tata, Sr. Cornelis Hendrik Eman, kende 
tambe tabata un gran luchador pa e 
progreso di su isla natal, Henny a drenta 
politica na un edad hoben, demostrando 
interes pa e futuro di su isla. 

Na 1921 Henny a ser eligi pa prome 
vez como miembro di “Raad van Poli- 
tie”, cual raad e tempo ey tabata dirigi 
nos isla politicamente. Sr. Henny Eman 
mirando e dominio for di Corsow a 
cuminsa cu su plannan y ideanan di se- 
paracion, cualnan ningun momento a cai 
na agrado di e dirigentenan na Corsow. 

Prome Referendum 

Henny a organisa e promer referen- 
dum na aña 1946, coleccionando den un 
accion certifica door di notario mas di 
5.000 firma di e pueblo di Aruba pa pidi 
separacion, cual resultado a worde 
somete na conocimento di La Reina y 
gobiemo di Hulanda door di su yiu Cor- 
nelis Albert Eman (“Shon A”). Cu e 
paso aki e lucha di separacion for di 
Colonia di Corsow a cuminsa desaroya 
su mes mas y mas. 

Tambe Henny a organisa diferente 
manifestccionnan, e promer na 1948, na 
cual a asisti un gran cantidad di persona, 
cu borchinan representando lemanan di 
separacion. Esakinan a worde teni na e 


antes Wilhelmina Sport Park, Fiamingo 
Room y dilantá cas di Gezaghebber. 

Discurso di La Reina Wilhelmina 
na 1942 

Durante e segundo guerra mundial su 
mahestad La Reina Wilhelmina na 1942 
a priminti cu despues di guerra Hulanda 
lo duna mas autonomia na e colonianan 
Hulandes. Pues, despues di guerra na 
1946 a cuminsa na Aruba bao direccion 
di Henny e lucha pa separacion di Aruba 
for di Corsow. Ya na 1947 ela papia den 
Staten encuanto separacion y indepen- 
dencia completo for di Corsow. 

Tabata e intencion di Henny debi cu 
e tabata tin un gran aprecio pa e cas real 
Hulandes, pa a keda pertenece na Hu- 
landa, pero los for di Corsow, cu otro 
palabra den un Status Aparte. 

Durante e Conferencia di Mesa Re- 
donda na aña 1948, ela trece e punto 
aki padilanti. Durante e tan importante 
reunion aki a keda dicidi pa forma un 
comision pa studia e posibilidadnan pa 
autonomia di e islanan den forma di un 
Statuto; ala>/ez a keda dicidi tambe pa 
studia e deseo di e pueblo di Aruba. 

Asina a worde forma e tan famoso 
comision bao direccion di Prof. Mr. 
G.A. van Poelje, un miembro di “Raad 
van State” di Hulanda. E comision aki 
Aruba-Corsow a descuti den su rapport 
final e institucion di un Antiyas Hulan- 
des uni cu un constitucion federal. 

E basenan fundamental di e convenio 
aki tabata: 

a. Autonomia di cada isla di Antiyas; 

b. Cooperacion den un relacion ordena 
cu e interesnan di e miembronan en 
comun; 

c. Mará cu Hulanda den e cuadro pa un 
Union di reino desaroya; 

E cooperacion entre e islanan mester 
worde regla door di un consejo Federal 
di un Union Hulandes/Antiyano. 

Aki na Aruba e Rapport Van Poelje 
a worde ricibi cu hopi entusiasmo. E 
tempo ey e lider pa e movimento pa 
separacion, señor Henny Eman, a de- 
clara cu den esaki tur e exigencianan 
di Aruba a worde incorpora. 

Aruba Engaña 

Despues tur speransanan a resulta di 
ta en vano y e promesa di La Reina den 
su discurso no a keda cumpli. Hulanda 
a keda para ariba pa e islanan keda 
manteni den un solo estado. Tur prome- 
sanan pa siquiera un igualdad entre e 
isianan a keda desolvi y e politiconan 
y e pueblo di Aruba a keda completa- 
mente engaña y desapunta. 

Na 1948 e gobiemo Hulandes a 
introduci un “interimregeling” pa fiha 
un structura estatal pa Antiyas, en 
espera di e Statuto definitivo. En conec- 
cion cu e interimregeling aki a surgi un 
problema entre Sr. Henny y Sr. Juan E. 
Irausquin, e tempo ey miembro di 
A.V.P., kendenan tabata tin diferencia 
di opinion encuanto di esaki. Como con- 
secuencia, e partido cu Sr. Henny a 
funda, esta A.V.P., a keda kibra. 

E interimregeling aki, cual despues 
a bira e “Eilandenregeling”, ningun 
momento so tabata tin e autonomia di 
Aruba incorpora den dje manera tabata 
proponi den e plan di Van Poelje. 

Hasta tabata asina cu un tempo 
Staatsregeling di 1948 Aruba tabata tin 
igual representacion den Staten cu 
Corsow (8-8), cual a worde cambia ariba 
insistencia di Corsow pa e representa- 
cion actual di 8 pa Aruba, 12 pa Cor- 
sow, Bonaire uno y islanan Ariba uno. 

Manera e representacion di e islanan 
ta awor ta facil pa un dia e partidonan 
politico di Corsow uni y ni cu e ayudo 
di Bonaire y islanan Ariba, Aruba lo por 
alcansa e cantidad di asientonan di Cor- 
sow. 

Den varios ocasionnan den pasado 
Corsow a mustra su poderia den Staten, 
uniendo tur e 12 representantenan. Un 
caso mas reciente tabata e proyecto 
fracasa di St. Ana Shipyard pa cual tur 
12 representantenan di Corsow a vota 
pro y contra di esnan di Aruba. 

Aruba semper a sintie amenasa pa e 
asunto aki, pasobra Corsow cu un mayo- 
ria ABSOLUTO den Staten por tuma 
cualquier desicionnan importante na 
nan fabor. 

Statuut Firma na 1954 

Dia 15 di December 1954 e famoso 
Statuto a bira realidad, pero cu a trece 
cambio favorable pa Corsow, pero pa 
Aruba ielativamente poco a worde 
mehora. (Cont riba pagina 4.) 



Un bista di e pariamentarionan di Antiiias y di Reino durante conferencia di Mesa 
Redonda na Huianda na 1952. Den e rij padiianti ta para e siguiente poiiticonan di 
Aruba di e tempo ey: Sres. Henny y Shon A Eman y Juan £. Irausquin. 



E foto aki tuma na ocacion di un comemento ofreci durante e conferencia di Mesa 
Redonda na Den Haag, Hulanda. Na man robez ta sinta Shon A Eman. 

Señor Henny tman tabata un invitado pa e apertura di "Country Club" na Tanki 
Leendert cuaI a tuma lugar ariba 25 di Maart 1951. 


(Cont di pagina 3.) 

Lucha neglisha 

Despues cu e partido di Sr. Henny 
Eman, A.V.P., a perde eleccion na 1954 
y e partido P.P.A. a gana e eleccion y a 
forma e gobiemo Antiyano, masha 
poco a worde hasi pa e autonomia di 
Aruba. E lucha di separacion practi- 
camente a worde lubida pa añanan 
largo y masha poco esfuerzo a worde 
hasi pa reconocimento di e derecho- 
nan di Aruba. E partido P.P.A., cual a 
ser funda door di Sr. Juan E. Iraus- 
quin, no a concentra ariba Aruba su 
lucha pa separacion, pero mas bien a 
trata na amplia e base economico di 
Aruba cu trahamento di un planta di 
awa y electricidad nobo y hotelnan. 
Mientras ci> e proyectonan aki a yuda 
e economica di Aruba te na cierto nivel, 
pa Aruba por sigui crece economica- 
mente, e isla mester bira independiente 
for di gobiemo central na Corsow, paso- 
bra ta net e gobiemo aki cu sosten di e 
mesun P.P.A. mutila di awendia, ta 
strobando e desaroyo mas aleuw di 
Aruba. 

Despues di Henny 

Na momento cu Henny a fayese na 
1957, su yiu homber “Shon A” kende 
tambe a sigui paso di su tata, a keda 
como lider di A.V.P. Shon A, tambe a 
dedica su politica na defende e lucha di 
e pueblo. 

Poco a worde logra durante e tempo 
«ki, debi cu su partido tabata den opo- 
sicion pa añanan largo. 

Na aña 1967 A.V.P. a bay hopi di- 
lanti den votos den eleccion di Eilands- 
raad. E mes un aña aki A.V.P. a com- 
bina cu otro partidonan chiquito pa 
tuma gobiemo insular di Aruba over; 
esaki a sosode dia 1 di juli 1967. 

Dia 13 di juli 1967 Shon A e lider di 
e lucha e tempo ey a fayese. 

Problemanan den partido A.V.P. 

E gobierno A. V.P./combinacion a go- 
bema cu algun problema, debi cu nan 
tabata depende net riba 11 miembro di 
eilandsraad, ropresentando nada menos 
cu 4 diferente partidonan politico. 


Tabata existi diferencia di opinion entre 
nan ariba diferente puntonan. 

Den partido A.V.P., esun mas grandi 
di e coalicion tambe tabata tin difeiente 
problemanan y esakinan a bin despues 
di morto di Shon A. 

Despues di su morto e liderato a keda 
un poco debil y e problemanan a sigui 
crece te cu e kiebra definitivo den e 


Cu fundacion di M.E.P. dia 9 di fe- 
bruari 1971, Amba su iucha a mira luz 
atrobe, pero e biaha aki cu mas forza cu 
nunca. 

META DI M.E.P. 

Un di e puntonan mas importante di 
e partido aki, fuera di ta e prome parti- 
do basa ariba un ideologia, esta sociaal- 
democrata, a mira e necesidad pa trece 
cambionan riba e tereno constitucional. 

Apenas dos luna y mei despues di su 
fundacion tabata tin eleccion di eilands- 


partido a bin na aña 1971. 

Durante e aña aki Amba a conoce un 
partido pditico nobo, esta M.E.P. (Mo- 

vimiento Electoral di Puebioj cu nan 
actual lider y president señor Betico 
Croes. Su nieta primordial: SIGUI 
LUCHA PA LIBERTAD DI E PUEBLO 
ARUBANO. 


raad y ela obtene 1/3 parti di e asien- 
tonan. Un fuerte oposicion a worde 
hiba door di M.E.P., ejerciendo presion 
ariba gobiemo insular y gobiemo cen- 
tral. 

HULANDA TA PROPONE 
INDEPENDENCIA 
Na augustus 1971 un delegacion par- 
lamentario Hulandes bow di guia di Mr. 
v. Lier a bishita Antiyas y Suriname, 
treciendo e mensahe cu si Antiyas y 
Suriname no ta traha ariba nan inde- 
pendencia, anto Hulanda lo tuma e 
iniciativa. (Cont. riba pagina 5.) 


E LUCHA PA INDEPEN 
DENCIA TA SIGUI ACU- 
MULA FORZA GRANDI 

Na november 1971 e comision di 
Reino a ser instala y di partido M.E.P, e 
tempo ey den oposicion, a keda nombra 
Sr. Gilberto F. Croes, miho conoci 
como Betico. Sr. Betico Croes a worde 
nombra tanto den e “grote” como e 
“kleine commissie” di e “koninkrijks- 
commissie”. 

DESEO DI ARUBA 

Desde e tempo ey Aruba su voz a 
cuminsa resona mas fuerte tanto den 
Antiyas como den exterior y cu e de- 
seonan di nos pueblo ariba terreno con- 
stitucional a haya un portavoz den per- 
sona di Sr. Betico Croes, cu na un ma- 
nera cla, agresivo y sin miedo alguno a 
defende e causa di nos pueblo. 

MOCION DI M.E.P. 

Dia 31 di januari 1972, Eilands- 
raad di Aruba, bow presion di M.E.P., 
a aproba un mocion, cual a ser descuti 
den e prome reunion di “Koninkrijks- 
commissie” na Corsow di dia 2 te cu 
4 di februari 1972. 

Durante reunionnan ey a sali na cla 
e punto di bista di e pariamentarionan 
Curazolenjo encuanto e futuro estructu- 
ra estatal di Antiyas, den e siguiente 
forma: 

— Un Republica Federal, cu un presi- 
dente nacabez. 

— E sistema di eleccion lo bai abase 
proporcional, pues, e principio di 
“One man, one vote.” Cu otro pala- 
bra e gobierno Central lo ta fuerte 
y yen di poder. 

Durante e reunion aki Sr. Betico 
Croes a lanza pa promer vez e grito di 
cu Aruba lo no acepta tal monstruo na 
unda nos pueblo lo sigui worde dirigi pa 
politiconan di Corsow, pa motibo di tin 
mas habitante cu tur e otro islanan 
hunto. 

MOCION PA STATUS APARTE 

Dia 28 di februari 1972 Eilandsraad 
di Aruba, atrobe ariba iniciativa di 
M.E.P., a acepta otro mocion pa delega 
un delegacion pa Hulanda, pa sondea e 
posibilidad di un “Status Aparte” pa 

(Lunt. nbo paqmu b.) 


Señor Betico Croes dirigiendo paiabra durante fundacion di e partido poiitico 
M.E.P. naaña 1972 den teatro Rialto. 


Ariba proposicion di e partido po/itico M.E.P., un mocion a worde acepta na 
1972 pa a manda un deiegacion di Eiiandsraad Huianda, pa a papia riba e posibili- 
dad di un Status Aparte pa Aruba. A forma parti di e delegacion aki, Sres. A.J. 
Booi, consehero, Betico Croesdi M.E.P., Chomi Yarzagaray di A. V.P., Dolfi Oduber 
di P.P.A. y A. Muyale, consehero. 

Den e mesun tempo aki senjor Boeli 
van Leeuwen a causa consternacion cu 
su publicacion cu Aruba ta ariba e plata- 
forma continental di Venezuela y rela- 
tardo esey cu e articulo 14 di e consti- 
tucion di Venezuela ta habri e posibili- 
dad di un integracion den teritorio 
Venezolano. 


COMISION PA TRAHA E TERENO 
CONSTITUCIONAL 

M.E.P., un partido hoben, a ejerce 
tur agresividad pa haya representante- 
nan den tur eomisionnan cu lo bai traha 
ariba e terreno constitucional y cu lo 
toca Aruba su destino. 

(Cont. di pagina 5.) 

Aruba cu lazonan directo cu Hulanda. E 
comision a worde forma pa Srs. Dolfi 
Oduber di P.P.A., Chommy Yarzagaray 
di A.V.P., Betico Croes di M.E.P. y con- 
seheronan John Booi y A. Muyale. 

E resultado tabata negativo y minis- 
tro Hulandes pa asuntonan Antiyano, 
Sr. Lardinois, a bin Aruba pa a reuni cu 
henter Eilandsraad pa a duna tal men- 
sahe. 

Presidente di P.P.A. di e tempo ey, 
despues cu su fraccion den Eilandsraad 
tabata completamente di acuerdo pa e 
Status Aparte, a hunga un wega trai- 
cionero, deciarando cu su partido ta na 
fabor di un federacion, contrario di 
loque e deiegacion a bai hasi na Hulan- 
da. 


ARUBA INDEPENDIENTE 

Despues cu Hulanda a rechasa e 
proposicion di Aruba pa un Status 
Aparte cu lazonan directo cu Hulanda, 
M.E.P. a cuminza move den direccion 
di un “Aruba Independiente”. 

Sr. Betico Croes den varios ocacion a 
keda insisti durante conferencianan 
cumbre pa trece Aruba su causa ariba 
como punto di agenda. Na augustus 
1972 ela delibera fuertemente na Suri- 
name pa defende e causa di nos pueblo. 

Kla confronta su mes cu hopi conflic- 
tonan, pero su esfuersonan no tabata en 
vano, pasobra porfin e caso di Aruba a 
worde trata. 

Despues di tal reunion na Suriname, 
Betico Croes a keda sumamente decep- 
ciona pa e hecho traicionero pa parti di 
P.P. A. y pa motibo cu e no a haya sufi- 
ciente apoyo y oido serca e Hulandes- 
nan y ela bandona e conferencia, de- 
clarando: “Mi ta bai bek serca mi 
pueblo”. 

Ela regresa, anunciando cu Pueblo di 
Aruba mester bai over na accionnan 
extra-parlamentario pa obliga Hulanda 
scucha nos deseonan. 

Ela anuncia cu na maart 1973 e con- 
ferencia di comision di reino lo conti- 
nua, tambe na Aruba y cu pueblo mes- 
ter manifesta masalmente. 

MANIFESTACION 

Dia 18 di maart 1973 M.E.P. a orga- 



Promer manifestacion organisa pa M.E.P. na aña 1973, den Wilhelmina Stadion, du- 
rante bishita di e parlamentarionan Hulandes. 


nisa den un Wilhelmina Stadion comple- 
tamente yen un manifestación masal cu 
presencia di e parlamentarionan Hulan- 
des y Antiyano. Pueblo den e ocacion 
aki a demostra di ta completamente 
tras di e ideal di M.E.P. 

ELECCION 1973 

Na anja 1972 M.E.P. a propone pa 
organisa un referendum, pero e presi- 
dente di P.P.A. di e tempo ey a declara 
cu esaki no ta necesario, mirando e 
eleccion pa e anja siguiente y cu resul- 
tado di esaki mes por ser considera 
como un referendum y como e desi- 
cion final di e pueblo ariba su destino 
constitucional. 

Dia 3 di augustus 1973, eleccion pa 
Staten a tuma lugar y M.E.P. cu a pro- 
paganda e lema di “Status Aparte” a 
gana e eleccion aki aplastantemente 
obteniendo 5 asiento di e 8 nan di 
Aruba. 

Despues di eleccion presidente di 
P.P.A. a declara na television lo siguien- 
te: “Nos partido ta respeta voluntad di e 
pueblo”. 

GOBIERNO CENTRAL FORMA 

Despues di varios lunanan di delibe- 


acion e gobiemo Central a keda forma 
na unda e partido M.E.P. di Aruba a 
tuma parti. 

PROME MOCION IMPORTANTE 

Dia 19 di december 1973, e promer 
mocion concemiendo “Status Aparte” 
di Aruba a keda acepta casi unanima- 
mente, cu solamente un voto contra, 
esta di Boy Rozendal di e partido D.P. 
di Corsow, actualmente ministro- 
presidente di Antiyas. 

Tambe ariba iniciativa di M.E.P. a 
keda dicidi pa cuminsa cu e departa- 
mento pa “Estructura Estatal” di 
Antiyas y ta pa prome biaha cu un 
departamento principal a keda estable- 
ci aki na Amba. 

Na anja 1974 e “Topoverieg” entre 
e islanan a cuminsa. Esaki ta tiuna lugar 
na e diferente islanan entre representan- 
tenan di cada islanan di Antiyas. Duran- 
te tur e “Topoveriegnan” aki M.E.P. a 
defende e deseo di nos pueblo. 

Dia 18 di maart 1975 e partido 
M.E.P. a organisa un tremendo “Mar- 
cha di Libertad”, na unda a tuma parti 
miles y miles di persona. E marcha aki 
a cuminsa na Juancho Irausquinplein y a 
termina na Plaza Henny Eman y cu un 
tremendo reunion. (Cont. riba pag. 8) 

Defunto Henny Eman na palabra 
durante un reunion publico. 


HENNY 

EMAN 

DEFENSOR 

DI 

PUEBLO 

Sr. Jan Hendrik Albert Eman, mehor 
conoci como “Henny”, a nace na Aruba 
dia 7 di Augustus di 1887. 

Despues di a termina lagere school na 
Aruba ela sigui su estudionan na Corsow 
na Hendrik School. Ela regresa Aruba 
bek y a drenta politica na un edad 
hoben, siguiendo asina e pasonan di su 
tata, Sr. Comelis Hendrik Eman, pa 
sigui defende e interesnan di Aruba. 

Na 1921 ela ser eligi pa prome bes 
como “Landraad” loke ta nifica miem- 
bro di “Raad van Politie”, cual tabata 
goberna Aruba e tempo ey hunto cu 
Gezaghebber. 

Despues di e epoca di “Koloniale 
Raad” ela ser eligi na 1941 cotio miem- 
bro di Staten cual puesto ela ocupa te 
na su morto ariba 17 di october di 
1957. 

Sr. Henny tabata e prome politico 
Arubano cu a cuminsa cu e lucha di 
separacion pa Amba for di e anterior 
“Colonia Corsow”. 

E tabata e prome politico cu a hasi e 
pueblo Arubano conciente di su dere- 
chonan politico. Pa e motibo aki e 
pueblo di Aruba a duneie e nomber di 
“Defensor di Pueblo”. 

Na 1946 ela cuminsa su lucha pa 
separacion di Aruba den reinado, cual 
lucha ela hiba te dia cu ela fallece. Na 


1952 ela asisti na Ronde Tafel Confe- 
rentie na Den Haag como miembro di e 
delegacion Antillano. Door di su esfuer- 
so ela hunga un rol grandi den realisa- 
cion di nos “Eilandenregeling (ERNA)”, 
loke ela considera solamente como un 
paso pa autonomia completo di Aruba. 

Entre su trabaonan realisa como 
miembro di “Raad van Politie” y 


miembro di Staten den interes di Aruba 
por worde menciona: diferente school- 
nan, careteranan principal, e prome fa- 
brica di awa na Balashi, e actual oficina 

di gobiemo insular y otro proyectonan 
importante manera nos haaf na Oranje- 
stad y aeropuerto cual a pone Aruba 
den contacto directo cu henter mundo. 

(Cont. dipagina 6.) 

DESICION 1975 

Cu e lema “Desicion 1975” e partido 
M.E.P. a gana eleccion di eilandsraad na 
1975. Cu 13 asiento M.E.P. a forma e 
gobierno insular. E mes un anja e gobier- 
no insular a keda forma y a cuminsa tra- 
ha di biaha ariba e preparacionnan pa e 
independencia di Aruba. 

MOCIONNAN INSULAR Y CENTRAL 

Dia 18 di augustus 1975 a keda apro- 
ba den eilandsraad un mocion pa hasi 
misionnan poiitico den exterior y hiba 
e mensahe di nos independencia pa e 
paisnan vecino. 

E mes un anja dia 12 di september 
1975 un mocion a keda acepta den 
Staten, pa apoya Aruba su lucha y 
tambe e misionnan cu mester worde 
realisa den exterior. 

Dia 19 di september 1975 e sala di 
Parlamento di Aruba a keda inaugura. 

KIEBRA DEN GOBIERNO CENTRAL 

Dia 25 di november 1975 promer 
ministro Juancho Everts a biaha pa Su- 
riname pa asisti na e ceremonianan en 
coneccion cu independencia di Suri- 
name. Despues di su bishita na Suri- 
name ela continua su viahe pa Hulan- 
da. 

Despues cu ela regresa Antiyas a 
surgi diferente problemanan e.o. e 
problema di e proyecto fracasa di St. 
Anna Shipyard, cualnan a conduci pa 
a expulsa M.E.P. for di gobiemo Cen- 
tral na december 1975. 

Ademas e plataforma di Sr. Betico 
Croes den “Koninklijke Commissie” a 
ser anula. 

MISIONNAN POLITICO 

Na november 1975 un mision politi- 
co a viaha pa Venezuela, na unda a 
worde delibera en extenso encuanto di e 
deseo di pueblo Arubano pa su indepen- 
dencia. 

Na aña 1976 misionnan politico a 
continua pa Colombia. Costa Rica, Pa- 
nama, despues pa Huianda, Inglaterra, 
Merca na unda a worde bishita e orga- 
nisacionnan O.A.S. y United Nations. 


"ARUBA" 


AUGUSTUS 1978 


Desicion 1975 a iogra di a acumuia miles y miies di personanan durante reunion- 
nan pa eleccion di eilandsraad, na 1975. 




Promer bishita pa a cumpii cu e mision, acepta den e mocion di eiiandsraad, pa 
bishita diferente paisnan den bicendario. Aki rtos ta mira representantenan di 
gobierno central y insu/ar di e tempo ey na 1975 den combersacion cu e canciiier 
Venezoiano di e tempo ey, señor Escovar Salom. 

E deiegacion Arubano di eilandsraad a bishita Colombia na 1976 tambe y aki nos 
ta mira miembronan di e delegacion den compania di presidente di Colombia, señor 
Alfonso Lopez Micheisen. 

Tambe a worde bishita e pais Centro Americano, Costa Kica, na unda e deiegacion 
Arubano a hiba combersacion cu e presidente di e tempo ey, señor Daniel Oduber. 



Un delegacion Arubano formai a viaha na /976 pa Huianda, Inglatera y Merca, aki 
nos ta mira e momento di nan salida pa Europa. 



Na yegada di e miembronan di e deiegacion Arubano for di Europa y Merco, e pue- 
blo di Aruba a bay encontra nan masalmente na aeropuerto. 


INAUGURACION fflMNO Y 
BANDERA 

E fecha 18 di maart 1976 ta un dia 
grandi den historia di Aruba, pasobra 
ariba e dia aki Aruba a haya su propio 
himno y bandera. 

Despues cu e aos comisionnan a keda 
instala pa traha ariba himno y bando-a 
pa Aruba, un encuesta a worde organisa 
pa yega na nos bandera, mientras cu e 
otro comision a traha ariba e himno 
ofidal. 

Un tercer comision a keda nombra 
door di gobiemo insular pa hasi tur e 
preparacionnan pa e ceremonia ofi- 
cial di inauguracion di e bandera y 
himno pa Aruba. 

Diferente invitacionnan a bai p?. 
diferente paisnan pa a asisti na inau 
guracion di nos himno y bander 

Miles y miles di persona a yena 
Wilhelmina Stadion pa presencia e 
inauguracion oficial di nos himno y 
bandera, algo cu a conmove henler e 
pueblo di Aruba. 

Ariba 18 di maart 1976 Aruba a 
haya su himno y bandera oficial y ta e 
promer isla den Antiyas Hulandes cu a 
reconoce su himno y bandera, simbo- 
lonan di libertad. 

E mes un anja tambe e ortografia pa 
nos papiamento a keda acepta unani- 
mamente pa Eilandsraad. Esaki ta e 
conocido “ortografia tradicional” di e 
comision Jossy Mansur. 

AÑA 1977: AÑA HISTORICO 

Diezocho di maart 1977 ta marca e 
promer anja di nos himno y bandera. 

E dia aki a worde celebra grandiosa- 
mente aki na Aruba. Tabata tin hisa- 
mento di e bandera di Aruba y canta- 
mento di nos himno na tur e schocl- 
nan aki ariba Aruba. 

E mesun anochi tabata tin un gran 
marcha di flambeuw, saliendo fordilan- 
ti Bestuurskantoor pa Wilhelmina Sta 
dion, na unda miles y mUes di pensona 
a participa y tabata testigo di e cele- 
bracion di e promer aniversario di e 
himno y bandera di Aruba. 

(&jnt. riba paq. IOJ 

Anualmente, dia 18 di Maart, ta worde celebra aki na Aruba, como dla cu nos 
himno y bandera a wordo inaugura oficialmente. 


(Cont. di pagina 9.) 

RKFERENDUM 25 MAART 1977 

E pueblo di Aruba a papia y a dicidi 
dia 25 di maart 1977 riba su destino 
c'statal. 

Despucs di un preparacion profun- 
do dcn tanto informando pueblo ariba 
c' consecuencianan di e independencia y 
tambe e federacion Antiyano den tur 
distrito di Aruba y reunionnan informa- 
tivo, c referendum a tuma lugar. 

Tabata tin representantenan di dife- 
rente gobiernonan di paisnan vecino. 
kendenan a bin observa e referendum 
ariba invitacion di Gobiemo di Amba. 

Di e 37.346 personanan cu tabata 
tin derecho di a bai uma electoral dia di 
referendum, 27.229 persona a hasi uso 
di nan derecho, di cual 26.144 persona 
a "ota na fabor di un independencia pa 
Aruba, mientras cu solamente 1.085 
persona a vota na fabor di un federa- 
cion. Esaki ta nifica cu 83 porciento di 
totaal di e votadoman a vota pa un 
Aruba independiente. 


E resultado di e referendum a worde 
entrega na e gobierno Hulandes, gobier- 
no Antiyano y na Naciones Unidas. 

ELECCION PA STATEN 1977 

Despues cu a surgi un problema den e 
partido M.E.P. y cu a bin un kiebra, na 
unda un partido nobo a keda forma, 
eleccion di Staten a tuma lugar na cual 
eleccion a tuma parti 5 partido politico. 

M.E.P. cu su lema “Independencia pa 
Aruba” a gana e eleccion aplastantemen- 
te, manteniendo nan 5 asiento. P.P.A. a 
obtene e 3 otro asientonan. 

Despues cu den P.P.A. tambe a sur- 
gi un problema encuanto e ideologia di e 
partido, a bin un kiebra na unda P.P.A. 
a keda cu 2 asiento y Sr. Guillermo 
Trinidad a keda mantene su asiento 
como miembro independiente di Staten. 

Representando un menoria masha 
chiquito di e pueblo di Aruba, tog P.P.A 
no a respeta e deseo di mayoria di nos 
pueblo, formando e gobiemo Central 


tog y a haya tres puesto di ministro pa 

dos asiento di Staten. 

ACCIONNAN NA AUGUSTUS 

Despues cu M.E.P., e partido di mas 
grandi di Aruba, a worde exclui for di 
tur combersacionnan pa forma e gobier- 
no Antiyano, a surgi diferente proble- 
manan cu a acumula den e famoso 
accionnan di Augustus. 

Sindicatonan v pueblo di Aruba a 
uni y tabata dicidido pa demostra na 
mundo henter cu e lucha di nos pueblo 
mester worde respeta. 

Tabata tin diferente manifestacion 
y reunionnan publico dilanti Bestuurs- 
kantoor. 

Despues cu dos lider sindicalista a 
keda encarcela e tension di e pueblo 
a subi y a yega te na e confrontacion 
cu polisnan. 

Aruba a conoce un dominio com- 
pleto di riot comando polis, kendenan 
a worde manda for di Corsow pa trapa 
nos pueblo. 

Pueblo a reconoce e peor dianan den 
nan historia, na unda a keda refleha e 
imagen di un federacion Antiyano. 

Gracias na e amor cu Arubianonan 
tin pa nan isla e pueblo a preveni lo 
peor, pero no en vano pasobra e resul- 
tado tabata cu Hulanda porfin a cambia 
su actitud y a dicidi pa ricibi un dele- 
gacion Arubano. 

OTRO MISION PA HULANDA 

Despues cu diferente miembronan di 
Eilandsraad a condena e actitud di e go- 
bernantenan Antiyano y e mal uso di e 
poder policial a keda dicidi pa acepta un 
mocion unanimamente pa manda un 
delegacion di Amba Hulanda conforme 
art. 26 di E.R.N.A. 

Den un telegram di e ministro presi- 
dente di Hulanda di e tempo ey, Sr. J. 
den Uyl, gobierno di Hulanda a parti- 
cipa na gobiemo di Aruba cu e ta dis- 
puesto pa ricibi un delegacion di Aruba. 

Bow di presidencia di Sr. Betico 
Croes e delegacion Arubano a sali pa 
Hulanda na september di e mesun anja, 
na unda nan a hiba combersacion cu e 
gobiemo Hulandes. E delegacion di 
Aruba a yega na un acuerdo cu Gobier- 
no Hulandes pa cu asina e gobiemo 
nobo Hulandes keda forma pa manda e 

Luna di augustus 1977, tabata un luna preto den historia di Aruba. E riot comando 
polis a wordo manda Aruba pa a atrapa nos pueb/o, door di e gobierno Antiyano. 
Esaki a sosede cu cooperacion di epartido minoritario di Aruba, P.P.A., cual tabata 
y ta sosteniendo e gobierno Antiyano. 


e condicionnan ey tabata inaceptable. 

Minister v/der Stee a desgusta y a 
priminti di bolbe fin di september pa 
continua cu e deliberacionnan. 

Entretanto, e jefe di e delegacion 
di Aruba, Sr. Betico Croes, a tuma e 
iniciativo pa delibera cu tur e isla- 
nan, pa trata pa yega na un acuerdo. 


BISHITA DI PARLAMENTARIONAN 
HULANDES 


Na Juni ultimo a bishita Antiyas 
algun pariamentarionan Hulandes 
bow di guia di Sr. P. v/der Zeil, ken- 
denan pa prome biaha den historia 
a reuni cu parlamento di cada isla- 
nan y esaki gracias na e presion di 
parti di delegacion di Aruba, cual 
a habri e caminda pa e otro islanan 
tambe.. 


ministro Hulandes pa asuntonan Anti- 
yano Aruba pa sigui delibera riba e 
asunto pa independencia di Aruba. 

Mientrastanto, e di dos anja di 
existencia di e himno y bandera di 
Aruba a keda celebra atrobe dia 18 di 
maart 1978, cu un tremendo ceremo- 
nia den Wilhelmina Stadion. 

MINISTRO A. V/D STEE 

Na yegada di e delegacion Hulandes 
bow presidencia di Mr. Alfons v/der 
Stee, ariba 13 di april 1978, manera 
Hulanda a priminti na september 
1977, e pueblo di Aruba a manifesta 
masalmente, tanto na su yegada na 
aeropuerto como dilanti oficina prin- 
cipal di gobiemo insular. 

Na Aruba tanto gobierno di Aruba 
como e comision forma pa diferente 
representantenan di tur sectornan di 
nos isla a delibera cu ministro v/der 
Stee. 

E combersacionnan a continua na 
Corsow na unda a yega na un acuerdo 
di e importante “Protocol di Willem- 
stad”, firma ariba 20 di april 1978, cual 
ta un acuerdo entre gobierno di Reino, 
gobiemo Central di Antiyas y e delega- 
cion di e parlamento di Aruba pa cu- 
minsa cu decentralisacion y forma di- 


ferente comisionnan pa studia e reia- 
cionnan entre e islanan di Antiyas en- 
tre nan mes y cu Hulanda. E texto 
completo di e protocolo ta aparece 
aribapaginal 12 . 

Esaki ta pa prome bes den historia 
cu Independencia di Aruba a bira un 
asunto di reino Hulandes y no algo in- 
temo di Antiyas manera Hulanda 
tabata considerele antes. 


REUNIONNAN SUSPENDI 


Ministro A. v/der Stee a regresa 
Corsow na juni di e anja aki pa conti- 
nua cu e reunion tripartite y esaki a 
sigui ariba 16 di juni 1978, pero pa 
motibo di exigencianan absurdo di e 
delegacion di Corsow, e reunion a ser 
suspendi. 

Corsow a exigi: 

1. Mas representante cu Aruba. 

2. Cu expertonan so y no politiconan 
por tuma parti den e werkgroep. 

Ta obvio cu e iniencion tabata uni- 
camente pa exclui e portavoz di e pue- 
blo Arubano, Sr. Betico Croes, for di 
tal comision. Pa e delegacion di Amba 


RAPPORT DI I.S.S. 

E gobiemo insular di Aruba con- 
ciente di su responsabilidadnan pa e 
independenda di nos pueblo a invita 
e organisacion I.S.S., Institute of 
Social Studies, pa a traha un rapport 
encuanto Amba, cual a sali favorable 
pa e independencia di Amba, demos- 
trando cu Hulanda nunca a tuma na 
serio e lucha di Aruba. 

Manera historia di e ultimo anjanan 
ta comproba, e partido M.E.P. a hasi 
mas hopi pa e independencia di Amba 
cu tur otro partidonan politico den 
pasado. 

Tambe e gobiemo insular actual ta 
haciendo tur loke ta na nan alcanse pa 
prepara e Independencia mas optimal 
posibel. 

ACUERDO Dl PROTOCOL 
Dl WILLEMSTAD, 20 Dl 
APRIL 1978 

Como salida di combersacionnan hiba na Den Haag for di cuminsamento di september 1977 entre Representantenan di 
GOBDERNO DI REINO y un delegacion di PARLAMENTO DI ARUBA entre otro: Tocante e deseo di Parlamento aki pa 
realisacion di e derecho pa AUTO-DETERMINACION di e pueblo Arubano y ariba base di esaki prepara y realisa INDE- 
PENDENCIA a tuma lugar deliberacionnan na WiUemstad dia 19 y 20 di April 1978, entre Delegacionnan di GOBIERNO 
DI REINO, GOBIERNO DI ANTILLAS y PARLAMENTO DIARUBA. 

E deliberacionnan aki a yega na e siguiente resultadonan: 

1. E gobiemo di AntiUas Hulandes a participa cu e deliberacionnan Inter-Insular entre e seis Islanan di Antillas Hulandes 
encuanto e plannan pa DESCENTRALIZACION y Restructuracion manera ta poni den programa di Gobiemo Antillano 
lo principia den corto plazo. 

2. Di parti di GOBIERNO DI REINADO a wordu propone pa institui un Comision cu tin como tarea pa inventarisa y in- 
vestiga e posibel relacionnan entre AntUlas Hulandes, Islanan di AntiUas Hulandes y Hulanda. Den e Comision aki bou 
presidencia di Hulanda lo tin v asiento expertonan nombra door di GOBIERNO DI HULANDA, GOBIERNO DI AN- 
TILLAS HULANDES y e GOBIERNONAN di tur e Islanan di AntiUas Hulandes. E GOBIERNO DI REINADO lo hiba 
e proposicion aki, di cual e GOBIERNO DIANTILLAS HULANDES y DELEGACION DI PARLAMENTO DI ARUBA 
en principio a bay di acuerdo pa pone na conocemento di e Gobiemonan di otro Islanan, cu e meta pa conhuntamente 
dicidi na establece e comision aki na Juni 1978. 

3. Na momento cu e deliberacionnan Inter-Insular entre e seis Islanan di AntUlas Hulandes tocante Stmctura Estatal y 
deliberacionnan den e Comision menciona den punta No. 2 a principia, proposicionnan pa Leynan cu lo por tin efecto 
ariba e futuro Structura Estatal lo wordu discuti tanto den deliberacionnan Inter-Insular como den e Comision. 

4. E Delegacion di Parlamento Ambano a duna di conoce di participa constructivamente den e deliberacionnan menciona 
den punto No. 1 y No. 2. E resultadonan di e deliberacionnan aki lo wordu presenta na Gobierno di Antillas y e Gobier- 
nonan di tur e Islanan. 

5. E deliberacionnan coriente entre GOBIERNO DI REINO y e DELEGACION DI PARLAMENTO ARUBANO ariba lo 
wordu continua si ta necesario ariba base di articulo 26. 

Pa Gobierno di Reino a fnrma e presidente di e delegacion Mr. A.P.J.M. van der Stee, pa e gobierno di AntUlas Hulan- 
des a firma e presidente di e delegacion S.G.M. Rozendal, y pa e Parlamento di Aruba a firma e presidente di e delegacion 
Sr. G.F. Croes. 









